ไวรัส
ไวรัสจัดเป็นจุลินทรีย์ที่มีโครงสร้างแบบง่ายๆ ไม่ซับซ้อน ไวรัสที่มีส่วนประกอบครบสมบูรณ์เรียกว่าวิริออน (virion) ซึ่งจะประกอบด้วยแกนกลาง (core) ของกรดนิวคลิอิกซึ่งเป็น RNA หรือ DNA และมีโปรตีนหุ้มล้อมรอบเพื่อป้องกันกรดนิวคลิอิก โปรตีนที่หุ้มนี้เรียกว่าแคพซิด (capsid) ซึ่งประกอบด้วยหน่วยย่อยเรียกว่าแคพโซเมอร์ (capsomer) กรดนิวคลิอิกและโปรตีนที่หุ้มนี้เรียกว่า นิวคลีโอแคพซิด (nucleocapsid)
ไวรัสโรคอหิวาต์แอฟริกาในสุกร
ไวรัสโรคอหิวาต์แอฟริกาในสุกร () เป็นเชื้อไวรัสที่ทำให้เกิดโรคอหิวาต์แอฟริกาในสุกร () ซึ่งเป็นโรคที่อยู่ในกลุ่มโรคไข้เลือดออกจากไวรัส พบในสุกรและมีอัตราการเสียชีวิตที่สูง สิ่งมีชีวิตที่เป็นโฮสต์ของเชื้อนี้ตามธรรมชาติได้แก่ หมูป่าบุชพิก, หมูป่า warthog และเห็บในจีนัส "Ornithodoros"